b'\n_START_ARTICLE_\nLpi\n_START_PARAGRAPH_\nLpi betyder linjer per inch(tomme) og beskriver den rastet\xc3\xa6thed et print eller en tryksag trykkes med. Rastet\xc3\xa6theden kan ogs\xc3\xa5 angives som lpc(linjer per centimeter). En printer eller en trykmaskine bruger et begr\xc3\xa6nset antal farver typisk cyan, magenta, gul og sort CMYK og har ikke en hvid farve at blande i f.eks. sort s\xc3\xa5 den bliver gr\xc3\xa5. Derfor deles trykfladen op i et antal rastepunkter der best\xc3\xa5r af et antal eksponeringspunkter \xe2\x80\x93 dots. Hvert rastepunkt kan f.eks. best\xc3\xa5 af 10 gange 10 dots og for at trykke en 10% sort, farves 10 af de 100 dots og resten st\xc3\xa5r ufarvet. \xc3\x98jet blander de sorte dots sammen med det ufarvet omr\xc3\xa5de s\xc3\xa5 vi ser det som 10% sort. Et rastepunkt er s\xc3\xa5 lille at \xc3\xb8jet ikke kan skelne de enkelte rastepunkter fra hinanden.'